Ústecký kraj

Ústecký kraj (serbsce Wusčanski kraj) je jedyn ze štyrnaće krajow Čěskeje republiki. Nadeńdźe so w sewjernych Čechach a ma něhdźe 820.000 wobydlerjow. Zarjadniske sydło a najwjetše město je Ústí nad Labem (Wusće).

Ústecký kraj mjezuje ze Sakskej na sewjeru, z Libereckim krajom na wuchodźe, Srjedźočěskim krajom na juhu a Karlowarskim krajom na zapadźe. Wobsteji z 354 gmejnow, z nich 46 městow. Najwažniša rěka w kraju je Łobjo ze swojimaj lěwymaj přitokomaj Wohra a Bílina a prawymaj přitokomaj Ploučnice a Kamenice. Sewjernu hranicu z Němskej tworja Rudne horiny, Połobske pěskowčiny a Łužiske horiny. K Wusčanskemu krajej słuša tež Šluknovski wuběžk, najsewjerniša kónčina Čěskeje republiki.

 Wokrjesy 
Ke krajej słušeja slědowace wokrjesy ( okres):

 Přehlad wokrjesow Okres  přestrjeń (km²)  gmejny Okres Děčín (DC)  909  52 Okres Chomutov (CV)  935  44 Okres Litoměřice (LT)  1.032  105 Okres Louny (LN)  1.118  70 Okres Most (MO)  467  26 Okres Teplice (TP)  469  34 Okres Ústí nad Labem (UL)  405  23 cyłkownje  5335  354

Wokrjesy hraja wot lěta 2003 jenož hišće statistisku rólu a nimaja wjace zarjadnisku funkciju.

 Města 
Najwjetše města Wusčanskeho kraja su:

městowobydlerstwoÚstí nad Labem Most Teplice Děčín Chomutov 

 Žórła 

 Wotkaz 

!